ফয়সাল আফ্রিদি
ফয়সাল আফ্রিদি (জন্ম ৩১ ডিসেম্বর ১৯৭৭) একজন পাকিস্তানি ক্রিকেট আম্পায়ার এবং সাবেক ক্রিকেটার । ১৯৯৮ থেকে ২০০৮ সাল পর্যন্ত ৫৩টি প্রথম-শ্রেণীর এবং ৩৫টি লিস্ট এ ম্যাচ খেলেছেন ২০১৭ সালের ২১ অক্টোবর ২০১৭-১৮ মৌসুমের কায়েদ-ই-আজম ট্রফিতে ন্যাশনাল ব্যাংক অব পাকিস্তান এবং ওয়াটার অ্যান্ড পাওয়ার ডেভেলপমেন্ট অথরিটির মধ্যকার খেলায় তিনি আম্পায়ার হিসেবে দায়িত্ব পালন করেন। ২০১৮ সালের ডিসেম্বরে, ২০১৮-১৯ মৌসুমের কায়েদ-ই-আজম ট্রফির ফাইনালের জন্য মাঠের আম্পায়ারদের একজন ছিলেন। ২০২১ সালের অক্টোবরে, সোজাব রাজার স্থলাভিষিক্ত করে আফ্রিদিকে আইসিসি আম্পায়ারদের আন্তর্জাতিক প্যানেলে উন্নীত করা হয়েছিল। ২৩ সেপ্টেম্বর ২০২২ সালে,পাকিস্তান এবং ইংল্যান্ডের মধ্যেকার খেলায় প্রথম আন্তর্জাতিক টি-টোয়েন্টি (T20I) ম্যাচে আম্পায়াররিত্ব করেন।